CELEX: 62016FN0019
Language: hu
Date: 2016-04-05 00:00:00
Title: F-19/16. sz. ügy: 2016. április 5-én benyújtott kereset – ZZ kontra EBB

4.7.2016   
            
            
               HU
            
            
               Az Európai Unió Hivatalos Lapja
            
            
               C 243/52
            
         2016. április 5-én benyújtott kereset – ZZ kontra EBB
   (F-19/16. sz. ügy)
   (2016/C 243/57)
   Az eljárás nyelve: angol
   
      Felek
   
   
      Felperes: ZZ (képviselők: A. Senes és L. Payot ügyvédek)
   
      Alperes: Európai Beruházási Bank (EBB)
   
      A jogvita tárgya és leírása
   
   A felperes nyugdíjjogosultságainak állítólagos elvesztése jogcímén a felperes részére kamatokkal együtt történő visszatérítés, illetve vagylagosan, a felperes által a nemzeti nyugdíjrendszerben állítólag akkor elvesztett nyugdíjjogosultságok kamatokkal együtt történő helyreállítása, amikor e jogokat átvitték az alperes nyugdíjrendszerébe.
   
      Kereseti kérelmek
   
   
               —
            
            
               A Közszolgálati Törvényszék kötelezze az Európai Beruházási Bankot, hogy térítse meg azt a kárt, amely a felperes nyugdíjjogosultságainak elvesztése következtében 55 641,17 euró összegben érte a felperest, valamint fizesse meg az irányadó kamatláb szerint visszamenőlegesen kiszámított, felhalmozódott kamatot, úgy, mint ha az eredeti átvitel a felperes Istituto Nazionale della Previdenza Socialénél fennálló nyugdíjjogosultságainak teljes összege tekintetében megtörtént volna akkor, amikor az átvitel iránti eredeti kérelmet előterjesztette;
            
         
               —
            
            
               vagylagosan, kötelezze az EBB-t, hogy az 55 641,17 eurót nyugdíjra jogosító hónapokban azonnal szolgáltassa vissza ZZ-nek, valamint fizesse meg az irányadó kamatláb szerint visszamenőlegesen kiszámított, felhalmozódott kamatot, úgy, mint ha az eredeti átvitel a felperes Istituto Nazionale della Previdenza Socialénél fennálló nyugdíjjogosultságainak teljes összege tekintetében megtörtént volna. Ez utóbbi esetre javasolt, hogy a számításokat az EBB személyzeti nyugdíjrendszerre vonatkozó szabályzatának 71.1.1. cikke alapján végezzék el;
            
         
               —
            
            
               kötelezze az EBB-t minden olyan további jóvátételre, amelyet a Közszolgálati Törvényszék igazságosnak ítél;
            
         
               —
            
            
               az EBB-t kötelezze a jelen eljárás költségeinek viselésére, amelyeket a felperes 3 000 euróra becsül.